[{"text_idx": "#000002", "text": "Fy hoff raglen deledu i erioed ac o filltiroedd ydy LOST, rhaglen gan ABC yn yr UDA sy\u2019n cael ei ddangos yn y wlad yma ar Sky 1 ac ar y we\u0302 dros iTunes a gwasanaethau tebyg. Wythnos yma mae\u2019r gyfres olaf un yn cychwyn ac mae yna ddisgwyl eiddgar gan fod yna lawer o bethau, wedi pum cyfres, dal heb gael eu hateb. Mae\u2019r rhaglen yn gyfuniad unigryw o antur, gwyddonias, ffantasi a drama. I ddarllen mewn i fwy o fanylder cliciwch ar y dolenni sydd yng nghorff y post o hyn ymlaen fydd yn eich arwain i wybodaeth berthnasol ar Lostpedia."}, {"text_idx": "#000004", "text": "Y plot ydy fod awyren wedi cael damwain a glanio ar Ynys bellennig, yn fuan iawn daw i\u2019r amlwg mae nid Ynys arferol mohoni ac fod yna bethau rhyfedd amdani. Mae gan yr Ynys bwerau goruwchnaturiol sy\u2019n iachau pobl. Fe ddaw goroeswyr y ddamwain ar draws hen ganolfannau ac arbrofion y DHARMA Initiative, grw\u0302p o ymchwilwyr gwyddonol fu\u2019n gwneud arbrofion ar electro-fagnetedd ar yr Ynys yn yr 1970au. Daw\u2019n amlwg yn fuan iawn hefyd nad yw\u2019r goroeswyr ar eu pennau eu hunain ar yr Ynys ac fr ddoent ar draws The Others sef brodorion di-groesawgar yr Ynys."}, {"text_idx": "#000005", "text": "Yn fras, y mae\u2019r gyfres gyntaf yn olrhain hanes y goroeswyr yn sefydlu eu hunain ar yr Ynys. Mae\u2019r ail gyfres wedyn yn olrhain darganfyddiad y goroeswyr o\u2019r Hatch, un o ganolfannau\u2019r DHARMA. Mae\u2019r drydedd gyfres yn olrhain y frwydr rhwng y goroeswyr ar brodorion. Tua diwedd y drydedd gyfres mae yna gwch yn cyrraedd yr Ynys ac mae\u2019r goroeswyr yn meddwl, o\u2019r diwedd, fod modd iddyn nhw gael eu hachub. Ond mae rhai o\u2019r goroeswyr yn amau cymhellion y tA\u0303\u00aem achub \u2013 mae rhai yn dilyn Jack ac yn gadael yr Ynys ond mae rhai sy\u2019n amheus yn dilyn Lock ac yn aros."}, {"text_idx": "#000006", "text": "Lock oedd yn gywir gan mae dod i gipio arweinydd yr Others, Ben, y gwnaeth y llong. Gw\u0302r o\u2019r enw Charles Widmore anfonodd y llong, dyn oedd arfer bod yn un o\u2019r Others ond adawodd i\u2019r tir mawr ac yn awr maen ceisio dychwelyd er mwyn ecsbloetio\u2019r Ynys a\u2019i hadnoddau a\u2019u phwerau goruwchnaturiol. I warchod yr Ynys rhag Widmore mae Ben yn cyhoeddi ar ddiwedd cyfres pedwar \u201cWe need to move the Island.\u201d Symud yr Ynys?! Beth? Dyma lle mae pethau\u2019n dechrau mynd yn gymhleth!"}, {"text_idx": "#000007", "text": "Rhywsut roedd modd harneisio grym electro-fagneteg yr Ynys er mwyn ei symud hi ond sgil-effaith hyn oedd fod yr Ynys bellach yn teithio drwy amser. Gydol hanner cyntaf cyfres pump mae\u2019r criw arhosodd ar yr Ynys yn teithiol nol a mlaen trwy hanes, mae hyn yn peri i rai ohonyn nhw farw ac felly mae Lock yn darganfod ffordd i roi stop ar y teithio. Y broblem ydy fod yr Ynys wedi dod i stop yn yr 1970au ac nid yn y cyfnod presennol felly mae\u2019r goroeswyr wedi ffeindio eu hunain yng nghanol arbrofion a gweithwyr y DHARMA Initiative."}, {"text_idx": "#000008", "text": "Yn y cyfamser mae Ben wedi teithio i\u2019r tir mawr i geisio perswadio Jack a gweddill y rhai adawodd yr Ynys fod angen iddyn nhw ddychwelyd er mwyn achub y rhai a adawyd ar o\u0302l ac i achub yr Ynys. Mae Ben yn dweud fod rhagluniaeth wedi dod a nhw i\u2019r Ynys felly y bod angen iddyn nhw ddychwelyd i wireddu\u2019r arfaeth. Mae nhw\u2019n dychwelyd yn y diwedd ac yn ail gyfarfod gyda\u2019r rhai a\u0302 adawyd ar o\u0302l yn 1977. Yn 1977 maen nhw\u2019n ffeindio hen fom atomig ac maen nhw\u2019n credu y gallan nhw ddinistrio\u2019r grym electro-fagnetig gyda\u2019r bom a thrwy hynny newid cwrs hanes a pheri iddyn nhw fod byth wedi glanio ar yr Ynys yn y lle cyntaf. Ffordd o ddod a\u2019r hunllef i ben. Y grym electro-magnetedd dynnodd yr awyren i lawr \u2018dy chi\u2019n gweld. Daw cyfres pump i ben heb i ni wybod os ffrwydrodd y bom neu beidio ac os do beth fu ei effaith. Dyma felly lle fydd cyfres chwech yn dechrau wythnos yma."}, {"text_idx": "#000009", "text": "Mae\u2019r fideo isod yma yn esbonio beth sy\u2019n digwydd yn y pum cyfres cyntaf mewn wyth munud pedwar deg eiliad:"}, {"text_idx": "#000010", "text": "Yn gefnlen i\u2019r cyfan mae yna gwestiynau mawr am natur, mytholeg a hanes yr Ynys a\u2019i phobl. Beth yn union yw\u2019r Ynys? Pwy yw\u2019r brodorion go-iawn? A oes yna rhyw fath o endid dwyfol ar waith yn yr Ynys? Gydol y cyfresi cyntaf fe glywn ni Ben yn so\u0302n am \u201cJacob\u201d, rhyw fath o arch-arweinydd fyddwn ni byth yn cyfarfod. Ond erbyn cyfres pump rydym ni\u2019n cael ei gyfarfod a chael ar ddeall ei fod e wedi bod ar yr Ynys ers amser hir iawn iawn, cannoedd o flynyddoedd o leiaf. Ond cawsom ni sbec hefyd mewn un golygfa ar Jacob yn sgwrsio gyda\u2019i Nemesis yn y Bedwaredd Ganrif a\u2019r Bymtheg. Yn yr olygfa yma mae\u2019r Nemesis yn addo y byddai\u2019n darganfod rhyw ffordd o ladd Jacob yn y diwedd. Erbyn cyfres pump fe ddown i ddeall fod Nemesis Jacob wedi llwyddo i wneud ei ymddangosiad i edrych fel Lock, felly nid y Lock go-iawn sydd gyda ni bellach ar yr Ynys, mae\u2019r Lock go-iawn mewn arch ac wedi marw. Trwy hyn mae\u2019r Nemesis yn llwyddo i gyflyru Ben i ladd Jacob (oherwydd fod Ben wedi cael i mewn i\u2019w ben fod Lock wedi ei rhag-ethol i fod yn arweinydd newydd yr Others) ac mae e\u2019n gwneud hynny OND wrth i Jacob farw y mae\u2019n yngan y geiriau \u201cThey\u2019re coming\u201d ac mae\u2019r Nemesis yn ymateb mewn modd sy\u2019n awgrymu panic a gorchfyciad. Tybed a oedd Jacob yn gwybod fod hyn mynd i ddigwydd ac felly trwy ei arfaeth wedi cynllunio adferiad drwy alw Jack a\u2019r lleill i\u2019r Ynys?"}, {"text_idx": "#000012", "text": "Yn ogystal mae Mathew Fox, sy\u2019n actio Jack, wedi dweud mewn cyfweliad fod y cyfan yn gorffen mewn modd \u201credemptive\u201d iawn. Dyna ni \u2013 mae\u2019n siw\u0302r y bydda i\u2019n blogio mwy am hyn dros y misoedd nesaf wrth fod y gyfres yn mynd yn ei blaen."}, {"text_idx": "#000014", "text": "Difyr! Falle wna i dreio watsho honna. Wedi dechrau cael blas ar wylio\u2019r teledu ers cael Sky+.\nMae\u2019r llun o Jacob a\u2019i Nemesis yn edrych yn od o debyg i lan mA\u0303 \u0301r Trefor!"}]